Her, ganske få timer inden en solbeskinnet Nibe Festival sættes i gang, har den amerikanske sangerinde Beth Hart meldt afbud.

Det er på grund af sygdom, at Beth Hart har meldt afbud til samtlige koncerter den næste weekend og altså også den i Nibe på lørdag, oplyser festivalleder Peter Møller Madsen. Et andet band dukker heller ikke op. - Irske Humanzi løb fra deres aftale, hvilket vi blot kan beklage og tage til efterretning. Vi har da heldigvis en meget aktuel erstatning på plads, som kan stille et stort publikum tilfredse - modsat disse irske dilettanter, siger Peter Møller Madsen. I stedet for Beth Hart, kan publikum tage en tur tilbage til 80'erne med Dodo & The Dodos.